Makanan jalanan

Makanan jalanan (Tulisan Jawi: ماكنن جالنن) ialah makanan atau minuman siap sedia yang dijual oleh penjaja, atau penjual, di jalanan atau tempat awam lain, seperti di pasar atau pesta. Makanan yang sering dijaja ini dari jenis cekut dan segera yang boleh didapati dari tempat (seperti gerai, reruai atau warung) atau kenderaan khusus (seperti trak makanan) dengan harga yang dianggap lebih murah daripada hidangan sama yang terdapat di restoran.

Mengikut kajian 2007 daripada Organisasi Makanan dan Pertanian, 2.5 bilion orang memakan makanan jalanan setiap hari.

Hari ini, orang boleh membeli makanan jalanan atas beberapa sebab, seperti kemudahan, ingin mendapatkan makanan enak pada harga yang berpatutan dalam suasana yang ramah, untuk mencuba masakan etnik, atau untuk imbauan nostalgia.

Peranan dalam ekonomi dan masyarakat 
Banyak masyarakat seluruh dunia mempunyai sikap beebeza-beza penjualan makanan ini bergantung kepada persekitaran yang ada membolehkan penjualan ini berlaku.

Di Amerika Syarikat misalnya, penjual makanan jalanan dilihat sebagai pendorong utama pertumbuhan pesat kota-kota besar seperti New York di mana penjaja menyediakan makanan untuk para pedagang dan pekerja yang giat bekerja di bandar lalu mereka dapat menaikkan taraf hidup mereka dengan adanya jalan untuk berniaga secara tetap membuka kedai makan sendiri; Mexico pula melihat peningkatan kegiatan dagangan ini sebagai tanda kemerosotan ekonomi memandangkan penjualan makanan adalah satu-satunya peluang pekerjaan bagi buruh tidak mahir yang berhijrah dari kawasan pedalaman ke kawasan bandar.

Isu utama

Kesihatan 
Tahap keselamatan makanan jalanan kini menjadi salah satu kebimbangan utama kesihatan awam dengan meningkatkan globalisasi serta pelancongan yang mendedahkan orang luar kepada industri ini, maka pihak pemerintah dan saintis banyak menaruh perhatian serta meningkatkan kesedaran dua-dua pihak orang ramai. Kebarangkalian keracunan makanan yang boleh dialami dalam sekitaran yang terkawal adalah rendah sehingga setanding dengan restoran.

Rujukan

Pautan luar 

 
 

Makanan jalanan
Trak makanan
Artikel yang mengandungi klip video